MasterChef Australia se Alvin kom weer na SA! | SARIE
MasterChef Australia se Alvin kom weer na SA!
Sy vertoning by die onlangse Good Food and Wine Show was só gewild dat hy die einde van die maand terugkom vir nog demonstrasies en werksessies.
Die MasterChef Australia-resepteboek, wat nog nie in SA beskikbaar is nie, sal by dié geleenthede te kry wees en Alvin sal dit teken. Die boek bevat ook resepte van die wenner, Adam Liaw, en ander gunstelinge uit die MasterChef Australia-reeks soos Courtney, Jonathan en Marion.
"Ek is mal oor Suid-Afrika. Die mense waardeer my sin vir humor, en wie kan nee sê vir 'n bevolking wat mal is oor vleis en hul braai? Dit was liefde met die eerste oogopslag!" vertel Alvin oor sy eerste besoek aan SA. "Mense kan ou gunstelinge verwag, soos my 'Dronk hoender', en ek gaan van my lekker visgeregte maak met plaaslike produkte soos koningklip en snoek."
DIT MOET JY WEET:
Dié vermaaklike kok gaan 21-25 November 2011 in Sandton by Pick n Pay se Good Food Studio in aksie wees.